
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2022. gada 30. augusta noteikumos Nr. 543 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.1.3.i. investīcijas "Investīcijas uzņēmējdarbības publiskajā infrastruktūrā industriālo parku un teritoriju attīstīšanai reģionos" īstenošanas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta noteikumu projekts "Grozījumi Ministru kabineta 2022. gada 30. augusta noteikumos Nr. 543 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.1.3.i. investīcijas "Investīcijas uzņēmējdarbības publiskajā infrastruktūrā industriālo parku un teritoriju attīstīšanai reģionos" īstenošanas noteikumi"" (turpmāk – noteikumu projekts) ir izstrādāts pēc Viedās administrācijas un reģionālās attīstības ministrijas (turpmāk – VARAM) kā atbildīgās nozares ministrijas iniciatīvas, ievērojot Likuma par budžetu un finanšu vadību 19.3 panta otro daļu. 
1.2. Mērķis
Mērķa apraksts
Noteikumu projekta mērķis ir precizēt ES Atveseļošanas un noturības mehānisma (turpmāk – AF) plāna 3.1.1.3.i. investīcijas "Investīcijas publiskajā infrastruktūrā industriālo parku attīstīšanai reģionos" (turpmāk – Investīcija) sasniedzamo mērķi, lai mazinātu riskus un nodrošinātu nacionālas nozīmes industriālo parku projektu sekmīgu īstenošanu Latgales plānošanas reģionā, Vidzemes plānošanas reģionā, Kurzemes plānošanas reģionā un Zemgales plānošanas reģionā.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Ministru kabineta 2022. gada 30. augusta noteikumos Nr. 543 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.1.3.i. investīcijas "Investīcijas uzņēmējdarbības publiskajā infrastruktūrā industriālo parku un teritoriju attīstīšanai reģionos" īstenošanas noteikumi" (turpmāk - MK noteikumi Nr. 543) ir noteikts, ka:

1) AF finansējuma rezultātu sasniegšanu vērtē, ņemot vērā šādus Investīcijas ietvaros sasniedzamo atskaites punktu un mērķus:
- līdz 2025. gada 31. decembrim parakstītas vismaz četras nodomu vēstules (turpmāk – nodomu protokoli) vai līgumi ar starptautiski atzītiem industriālo parku operatoriem (apsaimniekotājiem) vai potenciālajiem investoriem (komersantiem), piesaistot vai veicot nefinanšu investīcijas vismaz 85 741 349 euro apmērā,
- līdz 2026. gada 30. jūnijam pabeigta vismaz četru nacionālo industriālo parku būvniecība reģionos,
- līdz 2026. gada 31. jūlijam ir iesniegts saraksts ar 328 darbavietām, kuras radījuši industriālo parku operatori (apsaimniekotāji) vai privātie investori (komersanti), un algām, kas apliecina tādu jaunu darba vietu izveidi, kuru algas pārsniedz vidējo samaksu attiecīgajā tautsaimniecības nozarē;

2)Centrālajai finanšu un līgumu aģentūrai (turpmāk - aģentūra) ir pienākums lemt par AF finansējuma atmaksu proporcionāli projektā plānoto mērķu nesasniegtajam apjomam, ja projektā plānoto mērķu vērtības pārsniedz minimālās mērķu vērtības saskaņā ar civiltiesiskā līguma vai vienošanās par projekta īstenošanu nosacījumiem un noteiktajiem termiņiem (nodrošinot minimālo mērķu sasniegšanu ar proporcionāli samazinātu projekta AF finansējumu);

3) Investīcijas nosaukums ir "Investīcijas uzņēmējdarbības publiskajā infrastruktūrā industriālo parku un teritoriju attīstīšanai reģionos" un tai pieejamais AF finansējums ir 80 000 000 euro;

4) finansējuma saņēmējs Kohēzijas politikas fondu vadības informācijas sistēmā (turpmāk - vadības informācijas sistēma) uzkrāj datus par projekta ietvaros izveidotajām jaunajām darba vietām un noslēgtajiem darba līgumiem, kā arī ziņo aģentūrai par to personu skaitu, kuras darba līguma slēgšanas brīdī bija bezdarbnieka vai darba meklētāja statusā.

Aktuālie statistikas dati un secinājumi par Latvijas ekonomikas attīstību, t.sk. Eiropas Komisijas (turpmāk – EK) (pieejams: https://economy-finance.ec.europa.eu/document/download/0325cb3c-b119-4054-a186-568f0b41b016_en?filename=LV_CR_SWD_2025_214_1_EN_autre_document_travail_service_part1_v4.pdf), Eiropas Investīciju bankas (pieejams: https://www.eib.org/attachments/lucalli/20230330_investment_barriers_in_the_eu_2023_en.pdf?utm_source=perplexity)%20par), Starptautiskā Valūtas fonda (pieejams: https://www.imf.org/en/News/Articles/2024/06/17/mission-concluding-statement-latvia-staff-concluding-statement-of-the-2024-article-iv-mission), Latvijas Bankas (pieejams: https://datnes.latvijasbanka.lv/MPP/MPP_2024_oktobris.pdf), Ārvalstu investoru padomes Latvijā secinājumi (pieejams: https://www.sseriga.edu/sites/default/files/inline-files/FICIL-Sentiment-Index-2023_buklets.pdf), Finanšu ministrijas makroekonomiskās prognozes (pieejams: https://www.fm.gov.lv/lv/media/21248/download?attachment) liecina, ka Latvija saskaras ar pastiprinātu ģeopolitisko spriedzi, kas kavē ekonomisko izaugsmi, negatīvi ietekmējot ne tikai iekšzemes kopprodukta (turpmāk – IKP) izaugsmi un tirdzniecības apjomus, bet arī kopējo investīciju piesaisti, eksportu un tūrismu, ko papildus pasliktina arī tāds faktors kā ierobežota piekļuve finansējumam, kas kavē uzņēmējdarbību un investīcijas. Secināms, ka investoru zemāka aktivitāte un augstāka piesardzība mazina jaunu uzņēmējdarbības vietu veidošanos, attiecīgi darba vietu izveidi, kas tiešā veidā ietekmē arī investīciju piesaisti. Nenoteiktība pasaulē saglabājas augstā līmenī, pasliktinās Latvijas konkurētspēja vāja ārējā pieprasījuma apstākļos, ģeopolitiskie riski joprojām saglabājas augsti, kavējot privāto investoru plānus un saglabājas augsta privāto investoru piesardzība. Investoru aptaujās ģeopolitiskā situācija ir galvenais interesi mazinošais faktors, kas divkārt pārsniedz citus aptaujās norādītos aspektus. Finanšu ministrijas publicētās makroekonomiskās prognozes liecina par būtisku samazinājumu IKP prognozēs, salīdzinot 2022.gada IKP prognozi uz 2025.gadu ar 2025. gada aprīlī prognozēto 2025. gada IKP prognozi, vērojams prognozētās vērtības kritums par 35 procentiem. Arī Eiropas Komisijas 2025. gada ziņojuma projektā par Latviju, secināts, ka 2024. gadā Latvijas ekonomika saskārās ar recesiju (-0,4 procenti), ko galvenokārt ietekmēja ģeopolitiskie riski, radot nenoteiktību mājsaimniecību un uzņēmumu darbībā, tostarp ģeopolitisko risku radītas investoru piesaistes problēmas, kā arī privāto investīciju kavējumus augsto procentu likmju dēļ. Ziņojumā norādīts, ka minēto problēmu risināšanai nepieciešams, tai skaitā, atvieglot uzņēmumu pieeju finansējumam, mazināt reģionālo nevienlīdzību, veicināt ES finansējuma piesaisti ilgtermiņa izaugsmei.
Apzinoties iepriekš minētās izmaiņas un citus ārējos apstākļos, kā arī, ņemot vērā projektu īstenošanas gaitā radušos izaicinājumus un objektīvus neparedzētos apstākļus, lai vienkāršotu projektu ieviešanu šajā un citās investīciju programmās, pēc detalizētām konsultācijām ar EK ir sagatavoti un Ministru kabineta 2025. gada 4. novembra sēdē apstiprināti AF plāna grozījumi (Ministru kabineta 2025. gada 13. novembra rīkojums Nr. 728 “Par Latvijas Atveseļošanas un noturības mehānisma plāna trešo papildinājumu”), kurus EK un Eiropas padomē (turpmāk – Padome) apstiprināja 2025. gada decembrī ar Padomes īstenošanas lēmumu. Veikto grozījumu ietvaros no AF plāna dzēsts Investīcijas mērķis “jaunu darbavietu radīšana industriālajos parkos ar vidējo algu, kas pārsniedz vidējo algu attiecīgajā tautsaimniecības nozarē”, kā arī apvienots mērķis “parakstīti nodomu protokoli/noslēgti līgumi” ar mērķi “pabeigta industriālo parku/teritoriju būvniecība reģionos, kur tiek attīstīta publiskā infrastruktūra” vienā kopīgā mērķī – “industriālie parki un teritorijas reģionos”. Vienlaikus VARAM ierosināja un EK apstiprināja pagarināt apvienotā mērķa “industriālie parki un teritorijas reģionos” sasniegšanas termiņu līdz 2026. gada 3. ceturksnim, tādejādi dodot finansējuma saņēmējiem papildu laku sākotnēji plānoto mērķu sasniegšanai attiecībā uz būvniecības procesa un izsoļu veiksmīgu pabeigšanu, t.sk. apņemšanos nodrošināt nefinanšu investīciju piesaisti. Attiecīgi Investīcija AF kontekstā tiek noslēgta ar būvdarbu pabeigšanu četros industriālajos parkos, un tā ir paredzēta, lai veicinātu industriālo parku komersantu nefinanšu investīcijas 85 000 000 euro apmērā.
Ministru kabinets 2025. gada 17. jūnija sēdē apstiprināja informatīvo ziņojumu “Par Latvijas Atveseļošanas un noturības mehānisma plāna 3.1. reformas un investīciju virziena "Reģionālā politika" 3.1.1.r. reformas “Administratīvi teritoriālā reforma” 3.1.1.1.i. investīcijas “Valsts reģionālo un vietējo autoceļu tīkla uzlabošana” īstenošanai finansējuma pārdali”, kas paredz atsevišķos īstenotajos AF investīciju pasākumos izveidojušos finansējuma atlikumu pārdalīt jauniem papildu ceļu posmiem, tai skaitā Investīcijas ietvaros izveidojušos AF finansējuma atlikumu 12 874 830 euro apmērā.
Problēmas un risinājumi
Problēmas apraksts
MK noteikumi Nr. 543 nav salāgoti ar aktuālajiem Latvijas Atveseļošanas un noturības mehānisma plāna (turpmāk – AF plāns) grozījumiem, kurus EK un Padomē apstiprināja 2025. gada 12. decembrī ar Padomes īstenošanas lēmumu Nr. 15719/25.
Risinājuma apraksts
MK noteikumus Nr. 543 nepieciešams salāgot ar aktuālajiem AF plāna grozījumiem, kurus EK un Padomē apstiprināja 2025. gada 12. decembrī ar Padomes īstenošanas lēmumu.
Noteikumu projektā iekļautās izmaiņas paredz labvēlīgākus nosacījumus finansējuma saņēmējiem un sadarbības partneriem, kas veicinātu AF finansējuma nonākšanu tautsaimniecībā, mazinot riskus, kas saistīti ar nacionālās nozīmes industriālo parku reģionos projektu rādītāju sasniegšanu. Noteikumu projekts paredz šādas izmaiņas:

1) atbilstoši AF plāna grozījumiem dzēst Investīcijas mērķi “jaunu darbavietu radīšana industriālajos parkos ar vidējo algu, kas pārsniedz vidējo algu attiecīgajā tautsaimniecības nozarē”, apvienot Investīcijas mērķi “parakstīti nodomu protokoli/noslēgti līgumi” ar mērķi “pabeigta industriālo parku/teritoriju būvniecība reģionos, kur tiek attīstīta publiskā infrastruktūra” vienā kopīgā turpmāk sasniedzamā mērķī – “industriālie parki un teritorijas reģionos”, kā arī precizēt tā sasniegšanas termiņu līdz 2026. gada 31. jūlijam;

2) precizēt MK noteikumu Nr. 543 18.8. apakšpunktu, nosakot, ka aģentūra, izvērtējot finansējuma saņēmēja sniegto objektīvas nepieciešamības pamatojumu, kas radies pēc vienošanās par projekta īstenošanu noslēgšanas (piemēram, ģeopolitiskās situācijas pasliktināšanās, investoru zemāka aktivitāte un piesardzība, ierobežota piekļuve finansējumam, augstas procentu likmes, nomas izsoles, kas beigušās bez rezultāta, starptautiskās tirdzniecības un makroekonomiskās vides pasliktināšanās, izejmateriālu, loģistikas un ražošanas izmaksu ievērojams kāpums), var lemt par MK noteikumu Nr. 543 37.1. vai 37.3. apakšpunktā minēto projekta mērķa vērtību pārskatīšanu vai to sasniegšanas termiņa pagarināšanu, bet ne ilgāk kā līdz 2030. gada 31. decembrim.
Vienlaikus aģentūrai, veicot jebkādas izmaiņas projekta sasniedzamos mērķos, ir jāņem vērā Investīcijas kopējais sniegums (četru industriālo parku izveide reģionos un komersantu nefinanšu investīciju piesaiste 85 000 0000 euro apmērā), kā arī tas, ka Investīcijas projekti tika iesniegti atklātā projektu iesniegumu atlasē, kur konkursa ietvaros tika apstiprināti mērķu un rādītāju izpildes ziņā efektīvākie projekti, kas saņēma visaugstāko vērtējumu kvalitātes kritērijos. Attiecīgi izmaiņas projektu mērķa vērtībās ir pieļaujamas tikai tādā apjomā, kas neietekmē konkursa rezultātus;

3) tiesiskās noteiktības nodrošināšanai precizēt Investīcijas nosaukumu atbilstoši AF plāna grozījumiem un Investīcijas finansējumu, nosakot, ka Investīcijai pieejamais AF finansējums ir 67 125 170 euro, ievērojot Investīcijas AF finansējuma atlikuma pārdali 12 874 30 euro uz 3.1.1.1.i. investīciju “Valsts reģionālo un vietējo autoceļu tīkla uzlabošana”;

4) mazinot administratīvo slogu finansējuma saņēmējiem, svītrot MK noteikumu Nr. 543 89. punktu, kas paredz finansējuma saņēmējam vadības informācijas sistēmā uzkrāt datus par projekta ietvaros izveidotajām jaunajām darba vietām un noslēgtajiem darba līgumiem, kā arī ziņot aģentūrai par to personu skaitu, kuras darba līguma slēgšanas brīdī bija bezdarbnieka vai darba meklētāja statusā, ņemot vērā, ka ar AF plāna grozījumiem Investīcijas mērķis “jaunu darbavietu radīšana industriālajos parkos ar vidējo algu, kas pārsniedz vidējo algu attiecīgajā tautsaimniecības nozarē”” tika svītrots. Vienlaikus prasība par pārskata iesniegšanu projekta līmenī ir noteikta MK noteikumu Nr. 543 37.3. apakšpunktā.
Vai ir izvērtēti alternatīvie risinājumi?
Jā
Apraksts
Alternatīva būtu neveikt grozījumus MK noteikumos Nr. 543, taču tas var radīt riskus nacionālas nozīmes industriālo parku attīstīšanai plānošanas reģionos un Investīcijas kopējo mērķu sasniegšanai. Ja netiks veikti grozījumi MK noteikumos Nr. 543, netiks izmantota iespēja finansējuma saņēmējiem elastīgāk īstenot projektus, pārskatīt projektos sasniedzamos mērķrādītājus un to īstenošanas termiņu objektīvu iemeslu dēļ un nodrošināt nefinanšu investīciju piesaistes veiksmīgu pabeigšanu. Tas savukārt var radīt būtisku risku AF finansējuma pilnīgai apguvei un Investīcijas rezultātu sasniegšanai.
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
1) Investīcijas finansējuma saņēmēji, sadarbības partneri; 
2) Aģentūra.
Ietekmes apraksts
Noteikumu projekts paredz labvēlīgākus un elastīgākus nosacījumus Investīcijas finansējuma saņēmējiem un sadarbības partneriem industriālo parku būvdarbu pabeigšanai un nefinanšu investīciju piesaistei, mazinot projektu īstenošanas un mērķu sasniegšanas riskus ārējo apstākļu ietekmē.
Noteikumu projektā paredzētās izmaiņas izriet no 2025. gada 12. decembrī apstiprinātajiem AF plāna grozījumiem, kuru mērķis ir nodrošināt investīciju sekmīgu pabeigšanu mainīgos ārējos apstākļos un savlaicīgu maksājuma pieprasījumu iesniegšanu Eiropas Komisijai, kā arī mazināt riskus, kas saistīti ar investīciju mērķu sasniegšanu projektu īstenošanas gaitā. Attiecīgi noteikumu projektā paredzētās izmaiņas ir attiecināmas uz projektu īstenošanas fāzi un mērķu uzraudzību, nevis uz projektu atlases posmu. Tās neparedz jaunu projektu atlasi, kā arī nemaina konkursa pamatnosacījumus vai projektu savstarpējās salīdzināmības principus. Attiecīgi, atklātās projektu iesniegumu atlases rezultāts nebūtu bijis atšķirīgs, ja noteikumu projektā paredzētās izmaiņas būtu bijušas spēkā konkursa izsludināšanas brīdī. Vienlaikus noteikumu projekts paredz, ka jebkāda projektu mērķu vērtību pārskatīšana ir pieļaujama tikai objektīvi pamatotos gadījumos un tikai tādā apjomā, kas neietekmē konkursa rezultātus, tādējādi mazinot potenciālos tiesiskos riskus un nodrošinot vienlīdzīgas attieksmes principa ievērošanu pret visiem konkursa dalībniekiem.
Noteikumu projekts paredz skaidrāku regulējumu attiecībā uz Investīcijas kopējo mērķi un tā sasniedzamo rezultātu.
Ņemot vērā noteikumu projekta saturu, Aģentūrai būs nepieciešams veikt izmaiņas noslēgtajos līgumos vai vienošanās par projekta īstenošanu, ja  finansējuma saņēmēji ierosinās šādu izmaiņu veikšanu  objektīvi pamatotos gadījumos. Šīs izmaiņas nav uzskatāmas par būtiskām, jo tās nemaina projektu īstenošanas veidu, mērķus vai īstenošanas nosacījumus pēc būtības, bet gan nodrošina iespēju elastīgāk reaģēt uz jauniem apstākļiem, saglabājot Investīcijas kopējo sniegumu.
Noteikumu projektā paredzētās izmaiņas sniedz finansējuma saņēmējiem tiesisko skaidrību par iespējamajiem elastības mehānismiem, vienlaikus neradot papildu ierobežojumus vai saistības sadarbības partneriem.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Nē
2.2.2. uz nozaru konkurētspēju:
Nē
2.2.3. uz uzņēmējdarbības vidi:
Jā
Ietekmes apraksts
Noteikumu projekts pozitīvi ietekmēs uzņēmējdarbības vidi, jo paredz elastīgākus un finansējuma saņēmējiem labvēlīgākus nosacījumus industriālo parku projektu īstenošanai. Precizētie mērķi un to pagarinātais izpildes termiņš samazina ar projektu īstenošanu saistītos riskus, ļaujot pašvaldībām pabeigt būvdarbus un nodrošināt nefinanšu investīciju piesaisti. Elastīgāka pieeja mērķrādītāju pārskatīšanai un to sasniegšanas termiņa pagarināšanai sniedz iespēju reaģēt uz ģeopolitiskās situācijas radītajiem izaicinājumiem, tādējādi veicinot industriālo teritoriju attīstību plānošanas reģionos un paplašinot uzņēmējdarbības iespējas.
2.2.4. uz mazajiem un vidējiem uzņēmējiem:
Jā
Ietekmes apraksts
Skat. 2.2.3. apakšpunktu.
2.2.5. uz konkurenci:
Nē
2.2.6. uz nodarbinātību:
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Saskaņā ar  Ministru kabineta 2025. gada 17.jūnija sēdes protokollēmuma "Informatīvais ziņojums "Par Latvijas Atveseļošanas un noturības mehānisma plāna 3.1. reformas un investīciju virziena "Reģionālā politika" 3.1.1.r. reformas "Administratīvi teritoriālā reforma" 3.1.1.1.i. investīcijas "Valsts reģionālo un vietējo autoceļu tīkla uzlabošana" īstenošanai finansējuma pārdali" 1.punktu, no 3.1.1.3.i investīcijas "Investīcijas uzņēmējdarbības publiskajā infrastruktūrā industriālo parku un teritoriju attīstīšanai reģionos" uz 3.1.1.1.i. investīciju "Valsts reģionālo un vietējo autoceļu tīkla uzlabošana" pārdalīts AF finansējums 12 874 830 euro apmērā. Attiecīgi kopējais AF finansējums Investīcijas projektiem tiek samazināts no 80 000 000 euro uz 67 125 170 euro.  Finansējuma pārdalei nav ietekmes uz valsts budžetu vai pašvaldību budžetiem, jo tā tiek veikta starp divām AF 3.1.1.r. reformas investīcijām, neietekmējot kopējo plānotā finansējuma apmēru.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Saskaņā ar Ministru kabineta 2024. gada 15. oktobra noteikumu Nr. 639 “Sabiedrības līdzdalības kārtība attīstības plānošanas procesā” 4. punktu sabiedrības līdzdalība par noteikumu projektu netiek veikta, jo tiesību akta projekts būtiski nemaina esošo regulējumu un neparedz ieviest jaunas politiskās iniciatīvas. Noteikumu projekta mērķis ir precizēt Investīcijas sasniedzamo mērķi, salāgojot MK noteikumus Nr. 543 ar aktuālajiem AF plāna grozījumiem, kas EK un Padomē apstiprināti 2025. gada 12. decembrī, tādejādi mazinot riskus un nodrošinātu nacionālas nozīmes industriālo parku projektu sekmīgu īstenošanu reģionos.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Viedās administrācijas un reģionālās attīstības ministrija
Aģentūra
Investīcijas finansējuma saņēmēji un partneri
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

